LOK SABHA LEH RAJYA SABHA MP HOVIN DISTRICT LEVEL COMMITTEE ON SAGY-VI (MUALLUNGTHU) LEH PHASE-V (RATU) AN THUKHAWM,"1130/2024-2025 Aizawl, the 10th July, 2024: Vawiin chawhma khan DRDO Conference Hall, DRDO Office, Khatla ah MP Lok Sabha Pu Richard Vanlalhmangaiha leh MP Rajya Sabha Pu K. Vanlalvena te hovin District Level Committee on Sansad Adarsh Gram Yojana (SAGY) Phase IV, Muallungthu khua leh Phase V, Ratu khua chu an thukhawm. Heng khua - model village pahniha hmasawnna hnathawh tur lo duan lawk tawh 'Village Development Plan' bawhzui dan leh an tun dinhmun te chik taka sawiho a ni. Ratu khua hi Rajya Sabha MP Pu K. Vanlalvena'n Model Village a thlan zing ami a ni a. Hmasawnna hna hrang hrang 32 chu department sawm chuangin an thawh tur Village Development Plan hnuaiah hian dah niin, chung zinga 18 chu zawh fel tawh a ni. Muallungthu hi Lok Sabha MP hmasa Pu C. Lalrosanga'n Model Village atana a thlan zing a mi a ni a. Village Development Plan hnuaia hnathawh tur hrang hrang sawmnga chuang duanchhuah atangin 71% zawhfel tawh a ni. Vawiin meeting-ah hian MP te chuan hnathawh hmabak la awm te chu a rang lama bawhzui turin department aiawhte chu an chah a. Hnathawh zawh tawh a nih chuan report pek vat thin npawimawh an tih thu an sawi bawk. SAGY hmalakna hnuaiah hian MP te'n Model Village atan an duh khua an thlang thin a. Chung Model Village-ah chuan khawtlang mamawh leh tulte sawiho in Village Development Plan te duan a ni a. Chu Plan chu tihlawhtling turin L ine department hrang hrangte thawhhona hnuaiah hma lak thin a ni. Vawiin meeting-ah hian Member Secretary Aizawl DC Er. Lalhriatpuia leh member - Line Department hrang hrang aiawhte an tel a. Ratu leh Muallungthu khawtlang hruaitute an tel bawk a ni. Attachment Loading attachment...",Dated: 10 th Jul 24 3:26 PM,https://dipr.mizoram.gov.in/post/lok-sabha-leh-rajya-sabha-mp-hovin-district-level-committee-on-sagy-vi-muallungthu-leh-phase-v-ratu-an-thukhawm